INKOSI EZINGABA BANJWA.

Ngo April odluleyo bekufiko incwadi ka Mr. Nkohla Falati, esicela ukuba siyifake kwi *Sigidimi,* ngenxa yoku- ba eb’esiti umhleli we mvo *Zabantsundu* akayi kuyifaka kwelopepa; njengokuba ezininzi incwadi abazitumela kwelo pepa zingafakwanga. Ngenxa yomipanga elusizi ebisihlele, nangenxa yokungabiko situba epepeni i- ncwadi ka Mr. Falati ayishicilelwanga. Namhla ngati akuseko kunqweneleka ukuba Biyimise kwi *Sigidimi* ngokuba u Mhleli we *Mvo* uyimisile epepeni lake. Sesi- ya kuti kodwa siwenze ngokufutshane atnazwi ayo.

Incwadi yayi kalazela inteto ye M*vo* malunga noku- kululwa kwe nkosi ezingababanjwa e-Kapa—esiti u-Mhleli we Mvo uyayona londawo ngokuba esiti—“ Iqekeza lesonka asingelibuleli: bekuyiwe pina ngenyanga ezintandatu ezi- “ dluleyo lento inkosi zingakululwanga ? ” Aze ati u Mr. Falati tina asilumemi ulaulo, siza ngemitandazo sitanda- xela abantu ababanjwe ngetyala abalenzileyo. Xa asolayo u-Mhleli uyasonela tina bazitandazelayo inkosi.

U Mhleli we *Mvo* ukuyipendula incwadi leyo uti—U Mr. Falati akayiqondi indawo ayibalayo, ngokuba yena, u-Mhleli we M*vo,* akatsho ukuti iqekeza lesonka akalibu- leli—uti ne qekeza uyalibulela.”

U Mr. Falati ubala enye incwadi ayise kwi M*vo,* liti ifani layo lize kwakuti ukuze silifake kwesi *Sigidimi.* Le- ncwadi iyavuma ukuba u Mr. Falati akahambanga ngo ABC wokuteta komhleli we uti way’etabate isinqe nendlu yenteto yake, alivume eli lokuti umhleli ubebulela iqekeza lesonka. Upendula ngeliti lonto asimbulelo xa asola- yo ngokuti “ bekutenina lento banga kutshwanga ngenyanga ezintandatu ezigqitileyo ? ” Uti ukuyicacisa lendawo— Umntu xa aye enkosini wazibika inxwaleko enkulu, uti noko apiwe okuncinane akasoli uyabulela ati, Nangomso ungadinwa mnumzetu. Nento encinane ikongozelwe nga- zo zozibini kubulelwe kutiwe inkomo ngomso. Uti uku- gqibelisa—ukuba umntu oye kuzibika ezi nkosini uti akwe- nzelwa into ati,— “Yinina ukuba ningandanelisi kwango- ku”— angasel’evinjwa agxotwe lowo kuba esola isisa senkosi. Aze ati kunjalo ke nangendawo yababanjwa, ku- ngati ngokusola kwe M*vo* kutiwe kwa Rulumente—Mkani nemitandazo yenu nina nisimemayo, aniyikuzuza nento le; ziti intambo zababanjwa ebe sisiti ngovuyo ziyanyinyiswa, —namhla babekwe endleleni yokugoduka—kube kukona ziqiniswayo ngenxa yokusola kwetu.

Njengoko ixesha selihambile, namazwi omhlobo wetu, u Mr. Falati, engenisiwe kwi *Mvo* siti nayeuya kwaneliswa ngoku sifake intloko zawo kwi *Sigidimi,* nangona singawa- gqibelanga ngangoko ebewabalile.

IMIKWA.

[h. c.]

Akumatanda ukuba inxenye yabantu, kwase kuzalweni izalwa inomnqweno nentando yokwenza okulungileyo um- hlaumbi okukohlakeleyo kunenxenye. Kanti ke noko akuko uzalwa esele nemikwa anayo yake, kodwa um- ntu uzalwa enelungelo lokuzinyulela imikwa akoliswa yiyo yena ngokwake: ngoko ke kukuti ngokwetu ukuzinyulela eyona mikwa iyakuba yeyetu. Xa ke lendawo siyikangela ngelo liso singati ukuteta isimilo setu, inkulanako—iseza- ndleni zetu ngokwetu. Lento iyimikwa, neyalupina uhlo- bo, asinto iyilwa ngamininye yaye kananjalo ingento ifu- mana ifunyanwe, ngemizanyana embalwa. Kunjalo nje asinto ifunyanwa ngabaqo nanga mitsi, ati umntu ngeli- nye ixesha enze imizamo aze ayekelele ngelinye, kodwa ifunyanwa ngozingiso, ngenyameko nangemigudu esoloko ibandezele ngakunye-

Ngabantu abengendelisiyo ukucinga kupela, abacinga ukuba imikwa elungileyo iti ukuvela kwayo entliziyweni

ivele kunye ngaxesha nye ize ke iyekelelwe iqube ngokwa- yo. Lonto kunganje ngokuti umlimi acinge ukuba yosuka intsimi icume ngokwayo ngapandle kokuba ibe icokisiwe ukulinywa.

Imikwa le ifike yenze impembelelo ezinkulu kuti. Na- kuba isazela semvelo yetu siyinto emandla *angaka, siyayazi* nobukulu bayo iminqweno yetu kwinxenye yezinto. Ka- nti ke noko zonke ezizinto az ifike leli nangento kuyo imi- kwa ngamandla. Size ngoko ke sibe siyanyaniseka isiteto esiti—“ Imikwa yimvelo yesibini.”

Imikwa efunyanwa ebuntwini ngumntu, yeyona ahla ayicole neyona ahlukana nzima nayo. Iti leyo ifunyenwe ebudaleni ingabi saba nakubambelela, nakuqiniseka ku- njengeminye. Ifike ibonakala apo ke ukulunga kwayo into yokuqeqeshelwa kwimikwa yobulungisa kwase bunci- naneni.

Bekusifanele ke ngoko ukuzifunela imikwa elungileyo na- masoko alungileyo ; kuba ezonto, xa ngaba siteta ngoku- ncinane ngazo, singati ziyanqweneleka kuti ukuba zisini- ke impumelelo kubo obu bom.

Ngempumelelo ebomini akutetwa kona ukuhlanganiswa kwe mali ibe kupela, nakuba ixabiso elilingeneyo layo li- funeka ukuze sibe nokuhlala ngolwonwabo nolungelelano. Noko ke umntu lo kweli lizwe, akabekelwa kona ukuba azi- fumbele imali.

Yinto eninzi abantu ababe nempumelelo ezeleyo ngo- kwentlalo yobu bom, kanti ke noko bafe bengamablwempu, baye kananjalo bebaninzi abafe bezityebi kanti ke noko ubom babo abubanga nampumelelo nangento le. Eso- na sizatu ke sikulu, nenkumbulo engesibanayo, ekuziqwe- beleni kwetu lemikwa nalama Soko sesokuba izinto ezilu- nge mpela kanye ezonto ekuti ke xa ngaba aziko ibe yi- nkohlakalo endaweni yazo, kuba apo ubulungisa bungeko- yo kusala kumi inkohlakalo kulo ndawo.

Zonke ke zona ezinye impembelelo ezinje ngokusekeleza ukuzukiswa zihlobo, ukusekeleza umvuzo, nokoyika izohlwa- yo, zona zonke ezozinto zintsika zokuxasa le into inye, ezi- ngati nokwenziwa kwazo kupela zenzelwe ukuba zibe ku- nqaka yona ekukuleni kwayo. Nakuba omnye angaba wenza okulungileyo ukumsiza omnye umntu xa asezimbandeze- lweni nasezinkatazweni, ukuba oko ukwenza ngokusekeleza udumo ne ntlaulo, ingaba i-Soko lokulunga usaliposa. U- kuba kanjako umntu ufike enze isizatu sobulungisa, abe kanti naye usenza ngokufuna uzuko lokutetwa ngaye komapepa endaba kulo lonke. Kwanaye angaba wenze isenzo sobulungisa, kube ke noko kuko indawo yokunga- lungi ekukuba ingeyiyo ngcamango ilungileyo emqubela ukuba akwenze oko.

Ekungati kananjalo ukuba kanti uba akukagqobozi ube nje kwindlu yommelwana wako, ubanjwe kukoyika iso hlwayo ongasifumana ngeso senzo akubangwe kuba ukuqo- nda ukuncola kwayo lonto, yini ungaba ngasentliziywe- ni seulelipeleleyo isela. Kuba nokuba nje ube akukade ukwenze oko ngezandla, kukuba ungekabi natuba lilungeleyo. Siti ukuze size isohlwayo kube xa zite zamatelwa imfanelo, sibe ke sona sifuna ukutintela isonakalo eso, yabe ke iyinto elunge ngapezulu ukuba siti ukuza kwe sohlwayo sibe nje ngesitintelo kunokuba size njenge yeza lokunyanga inkohlakalo. Yimfanelo yetu ukuba lendawo siyikangele ngeli liso siyitabate njengemfa- nelo yetu kananjalo. Ukuba ke siti senjenjalo sofumana ukuba ozintolongo, omapolisa, ozijaji, yonke into esingisele kwelo cala ayisayi kuba saba namfuneko yani—ezo zoba zinto ekutiwa ukutetwa ngazo, “zadlula.”

Ib’ingeyiyo indawo esifaneleyo ukuba siti ngakuba sisazi ukuba asinako ukuwufezekisa kuti umteto ka Tixo, se- sisuka ngenxa yoko siwuti tya paya. Ewe ngamanye a- maxesha kuko ukuti kanti sisilelela kuwo ngokunga wu- qondisisi; kodwa ke yenye into xa sukuba ngaba kuba njalo amaxaonke, apoke, kuba sikwazi ukukucalula okulungileyo kokungalungileyo, nto ingaba isibambile kukuswela kwetu amandla okuzilaula ekuti ngoko sikokelelwe ezihendweni, libe ke i-Siko letu ngoko asililo elilungileyo. Soka siti ke ngokufutshane, nakuba soti solule kwezinye, sikankanye inxenye yezinto ezilungileyo esingati siziqelise ngazo zibe yi-Mikwa eyakutana mba nati. Eyokuqala ke yi-NYANISEKO into ke leyo elilitye lesiseko kwisimilo sobulungisa. Songe- na ekuyicazeni kwese nyanga ezayo *isigidimi.* Okwana- mhla sibacela abafundi betu ukuke betyise lenteto siye- nzileyo.